Dan kien żvelat mis-Segretarju Permanenti fil-Ministeru tal-Familja u Solidarjetà Soċjali Mark Musu waqt laqgħa tal-Kumitat tal-kontijiet pubblici li eżamina ir-rapport tal-awditur ġenerali għas-sena 2012 dwar dawn il-ħlasijiet żejda. Fil-laqgħa sar magħruf li ta’ kull sena ikun hemm ħlas żejjed ta’ ftit aktar minn erba’ miljun ewro bħala medja , bi €3.7 miljun ikunu f’abbużi fl-għoti tas-servizzi soċjali. Intqal illi ittieħdu mizuri biex id-dipartiment tas-Sigurtà soċjali ikun infurmat fi żmien ġimgħa mid-dħul ta’ anzjani fi djar apposta  għalihom biex ma jsirux ħlasijiet żejda bla bżonn. Sar magħruf ukoll illi d-Dipartiment tas-Sigurtà Soċjali u l-uffiċju tal-awditur ġenerali mhux jaqblu dwar iż-żmien tal-preskrizzjoni  għalhekk intalab parir legali mill-uffiċju tal-Avukat Ġenerali.